એક ઓક્ટોબરથી મોબાઇલ કોલ દર સસ્તા થશે. ટ્રાઇએ મંગળવારે ઇન્ટરકનેક્શન યુજેસ ચાર્જને ઓછું કરવાનો નિર્ણય લીધો છે. ઇન્ટરકનેક્શન ચાર્જ તે ફી હોય છે જે ટેલીકોમ કંપનીઓ પોતાના નેટવર્કથી બીજી કંપનીના નેટવર્ક પર મોબાઇલ કોલ માટે જે તે કંપનીને આપે છે. હાલ આ દરની કિંમત 14 પૈસા પ્રતિ મિનિટ હતી પણ 1 ઓક્ટોબરથી ટ્રાયના આ નિર્ણયથી તે 6 પૈસા પ્રતિ મિનિટ થઇ જશે. સાથે જ ટ્રાઇએ 2020માં આઇયૂસીને સંપૂર્ણ પણે બંધ કરવાની જાહેરાત પણ કરી છે. ટ્રાઇની સામે આઇયૂસીનો આ મુદ્દો રિલાયન્સ જીયોએ ઉઠાવ્યો હતો. જ્યાં એરટેલ, વોડાફોન જેવી કંપનીઓએ આઇયૂસીના ભાવ વધારવાની માંગણી કરી હતી ત્યાં જ રિલાયન્સે લેખિતમાં તેને સંપૂર્ણ પણે બંધ કરવાની વાત કરી હતી.